ኤርትራ ካሕሳ ሓቲታ ብራዚል ኣብ ብራዚል ሃገራዊ ኣገልግሎት ንኩሎም ደቂ 18 ዓመት ደቂ ተባዕትዮ ግድን እዩ። እዚ ሃገራዊ ኣገልግሎት ካብ 10 ክሳብ 12 ኣዋርሕ ኮይኑ፡ ኣካላዊ ብቕዓት ንዝጎድሎምን ናይ ጥዕና ጸገምን ንዘለዎም ኣይምልከቶምን። ብተወሳኺ ንተምሃሮ ዩኒቨርሲቲ ትምህርቶም ክሳብ ዝውድኡ ናይ ኣገልግሎት ግዜ ክናዋሓሎም ይኽእል እዩ። ዝበዝሐ ግዜ ኣብ ብራዚል፡ ካብቲ ምክልኻል ብራዚል ዝደልዮም ብዝሒ ንላዕሊ 18 ዝዕድመኦም መንእሰያት ስለዘለዉ፡ እቶም ከገለግሉ ዝደልዩ፡ ድሕሪ ዝተፈላለየ ጥዕናውን ኣካላውን መርመራታት እዮም ዝሓልፉ። ብራዚላውያን ሃገራዊ ኣግልግለቶም ከገልግሉ እንከለዉ፡ ውሑድ ደሞዝ፡ ናይ መግብን ናይ መነባብሮን ደገፍ ይግበረሎም እዩ። እዚ ከኣ ነቶም ድኻታት ብራዚላውያን ዘተባብዕ እዩ። ምንጪ ስእሊ, AFP እስራኤል ኣብ እስራኤል ሃገራዊ ኣገልግሎት ንደቂ ተባዕትዮን ንደቂ ኣንስትዮን ግድን እዩ። ደቂ ተባዕትዮ ኣብ ሓይልታት ምክልኻል እስራኤል ንሰለስተ ዓመታት ከገልግሉ ደቂ ኣንስትዮ ከኣ ንክልተ ዓመታት ከገልግላ ይግደዳ። እዚ ንኩሎም እስራኤላውያን ኣብ ውሽጥን ኣብ ስደትን ዝርከቡ ክፍጽምዎ ዘገድድ ሕጊ እዩ። እዚ ሃገራዊ ኣገልግሎት እስራኤል፡ ጸገም ጥዕና ንዘለውዎም፡ ናብ እስራኤል ዝተመለሱ ሓደሽቲ እስራኤላውያንን ከምኡ'ውን፡ ንገለ ሃይማኖታውያን ጉጅለታትን ሕድገት ዝገብር እዩ። ብተወሳኺ ንስፖርተኛታት ንሕጽር ዝበለ ግዜ ጥራይ ከገልግሉ እውን ይፈቅድ። ሶርያ ኣብ ሶርያ፡ ሃገራዊ ኣግልግሎት ንኩሎም ሶርያውያን ደቂ ተባዕትዮ ግድን እዩ። ፕረዚደንት በሽር ኣል ዓሳድ፡ ሃገራዊ ኣገልግሎት ካብ 21 ኣዋርሕ ናብ 18 ኣዋርሕ ንክሓጽር ኣብ መጋቢት 2011 ድሕሪ ምእዋጅ ክሳብ ሕጂ ብከምኡ እዩ ዝቕጽል ዘሎ። ኣብ ሶርያ ነዚ ዝጎስዩ ሰራሕተኛታት መንግስቲ፡ ካብ ስራሕ ክስጎጉ ይኽእሉ እዮም። ጸብጸብ ኣምነስት ኢንተርናሽናል'ውን ካብ ወተሃደራዊ ኣገልግሎት ዝሃደሙ ክሳብ 15 ዓመታት ዝተኣሰሩ ከም ዘለዉ እዩ ዝሕብር። ቱሪዝም ኤርትራ ዝበራበረሉ እዋን ይመጽእ ኣሎ ዕስክርና ኣብ ዝሓለፈ ቀረባ ዓመታት ብዙሓት ሃገራት ናብ ውትህድርናን ወተሃደራዊ ኣግልግሎትን ምኽታብ ዳግማይ ክጅምረኦ ተራእየን እየን። ኣብ 2017 ሚኒስተር ምክልካል ጆርጅያ ሃገራዊ ኣግልግሎት ክቋረጽ ኣዚዙ ከብቅዕ፡ እንደገና ድሕሪ ሸሞንተ ኣዋርሕ ዳግማይ ንኽጅመር ኣዚዙ። እዚ ሓዲሽ ዘውጸኦ ኣዋጅ፡ ሰለስተ ወርሒ ስልታዊ ወተሃደራዊ ታዕሊምን ነቶም ቀወምቲ ሰራዊት ንትሽዓተ ኣዋርሕ ተሓጋገዝቲ ኮይኖም ክሰርሑ ዘገድድን እዩ። ሊትዋንያ'ውን፡ ኣብ 2008 ንዘቋረጸቶ ሃገራዊ ኣገልግሎት ኣብ 2016 ዳግማይ ጀሚራቶ። ሕጊ ሊትዋንያ ካብ 18 ክሳብ 26 ዝዕድሚኦም ደቂ ተባዕትዮ ንሓደ ዓመት ወተሃደራዊ ኣገልግሎት ክህቡ ዘገድድ ኮይኑ፡ ንተማሃሮ ዩኒቨርስትን፡ ኣንስቶም ንዝሞተኦም ደቂ ተባዕትዮን ግን ሕድገት ይገብር። ስዊድን ብወገና ነቲ ንኣስታት 100 ዓመት ዝተኻየደትሉ ሕጊ ሃገራዊ ኣገልግሎት፡ ኣብ 2010 ደው ድሕሪ ምባላ ኣብ 2017 ዳግማይ ጀሚራቶ። በቲ ሕጊ መሰረት ካብቶም ኣብ 1999 ዝተወለዱ፡ ካብ 13000 ዝተመረጹ ኣስታት 4000 ደቂ ተባዕትዮን ደቂ ኣንስትዮ ጻውዒት ሃገራዊ ኣገልግሎት ቀሪቡሎም። እዘን ኣብ ላዕሊ ዝተጠቕሳ ሃገራት ጥራይ ዘይኮና፡ ካልኦት ሃገራት'ውን ሃገራዊ ኣገልግሎትን ዕስክርናን ዘለወን ሃገራት ኣለዋ። ቱርኪ፡ - ሃገራዊ ኣገልግሎት ንኩሎም ዕስራ ዝዕድሚኦም ዝምልከት ኮይኑ፡ካብ ሽዱሽተ ክሳብ ዓሰርተ ሓሙሽተ ኣዋርሕ ከገልግሉ ይሕተቱ። ግሪኽ - 19 ዝዕድሚኦም ደቂ ተባዕትዮ ንትሽዓተ ኣዋርሕ ሃገራዊ ኣገልግሎት ክገብሩ ዘስገድድ ሕጊ ኣለዋ። ኢራን - ካብ ደቂ 18 ዓመት ንላዕሊ ደቂ ተባዕትዮ ን24 ኣዋርሕ ሃገራዊ ኣግልግሎት ክፍጽሙ ዘስገድድ ሕጊ ኣለዋ። ኵባ - ካብ 17 ክሳብ 18 ዕድሚኦም ደቂ ተባዕትዮ ንክልተ ዓመታት ከገልግሉ ዘገድድ ሕጊ ትኽተል። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ''ጀጋኑ ኤርትራ ኣብ ጎዳጉዲ'ዮም ዘለዉ'' ተዛማዲ ትሕዝቶ ቪድዮ, "መንግስቲ ኤርትራ ምስ መንግስታት ንኽዛተ ብቑዕ ዉክልና የብሉን" ዶ/ር ዓወት ተወልደብርሃን11 ሓምለ 2018 ቪድዮ, ነጥብታት ብዛዕባ ኢትዮ ኤርትራ9 ሓምለ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
